Բյուջեի եկամուտների և ծախսերի կատարման վերաբերյալ հաշվետվություն
Նախահաշիվ և հաստիքացուցակ 2017
Դասղեկների հաշվետվություններ
VIIա
VIIբ
Xա
Xբ
Դպրոցի օրհներգը
Նոյեմբերը մաթեմատիկայի շնչով
Posted by: gyumri1 | Posted on: Նոյեմբերի 23, 2017
Մաթեմատիկան գեղեցիկի նույնպիսի արարաում է, ինչպիսին գեղանկարչի կամ բանաստեղծի ստեղծագործությունը։ Գույների և բառերի համախմբության նմանությամբ՝ մտքերի համախմբությունը պետք է օժտված լինի ներքին ներդաշնակությամբ։
Գ․Հարդի
<<Նոյեմբերը մաթեմատիկայի շնչով>> առարկայական միամսյակի շրջանակներում նոր տեխնոլոգիաների կիրառմամբ և համագործակցային ուսուցմամբ տեղի ունեցավ մաթեմատիկական մրցույթ <<Պտանի մաթեմատիկոս>> և <<Պրիզմա>> թիմերի միջև, որին մասնակցում էին VIIIա և VIIIբ դասրանների աշակերտները։
Մրցույթի նպատակն էր ճանաչել մաթեմատիկան՝ որպես մշակույթի կարևոր մաս, սովորողների մոտ զարգացնել միմյանց օգնելու հմտություն և համագործակցելու կարողություն, ունենալ վստահություն սեփական գիտելիքների նկատմամբ, ձգտել լինել իմացության կրողն ու տարածողը։ Տրբեր տրամաբանական խնդիրները, գլուխկոտրուկները, շուտ կողմնորոշվելու ունակություներ պահանջող վարժություները, ծրագրային նյութեր պարունակող առաջադրանքները բաժանված էին փուլերի և առաջադրվում էին մասնակիցներին մրցավարի կողմից։ Մրցույթն անցավ հետաքրքիր և լարված պայքարում։ Արդյունքում մրցույթի հաղթող ճանաչվեց <<Պրիզմա>> թիմը և պարգևատրվեց շնորակալագրով։
Շարունակվում են մաթեմատիկական մրցույթները, բաց դասերը, դասալսումները միամսյանկի շրջանակներում։
Posted in Չդասակարգված | Մեկնաբանությունները կասեցված են Նոյեմբերը մաթեմատիկայի շնչով-ում
Դարբնին հյուր
Posted by: gyumri1 | Posted on: Նոյեմբերի 22, 2017
Գյումրու թիվ 1 ավագ դպրոցի 11-րդ դասարանի աշակերտներն այս անգամ դարբնոցում էին։Հազարամյա պատմություն ունեցող այս արհեստը մինչ օրս չի կորցրել իր նշանակությունը մեր իրականության մեջ։Օժտված բացառիկ ֆիզիկական կարողություններով և հմտություններով, կամքի ուժով և համառությամբ, անսահման տոկունությամբ և նվիրվածությամբ՝ մեր դաոբիններն անվերջ կռիվ են տալիս ամուր մետաղների, թեժ կրակի, ծանր գործիքների հետ և հաղթում։Նրանց երեևակայությունը չունի սահմաններ։Նույնիսկ անպիտան մետաղներից այնքան նրբագեղ իրեր են ստեղծում, որ թվում է՝ դրանք անձեռակերտ են։Պահպանելով ազգայինը, մշտապես ստեղծելով նոր լուծումներ՝ դարբինների արդեն որերորդ սերունդն է շարունակում հրաշքներ գործել և այդ հրաշալիքներով զարդարել մեր աշխարհը․․․
Հուսով ենք՝ ապագայում հայ ազգը դարբինների պակաս երբեք չի զգա, իսկ դարբնությունը կմնա մեր արհեստների և արվեստների անբաժան մասը։
Posted in Չդասակարգված | Մեկնաբանությունները կասեցված են Դարբնին հյուր-ում
Կրթություն, սպորտ, մշակույթ
Կրթություն, սպորտ, մշակույթ․․․ սրանք այն կարևորագույն գործոններն են, որոնք կրթում և հայեցի դաստիարակում են սերունդներ, սերմանում սեր հայի պատմության նկատմամբ և կոփում հայրենասիրական ոգին։Առաջնորդվելով բարոյահոգեբանական բարձր արժեքների ձևավորման, կրթության և դաստիարակության այս մեթոդներով՝ ԹԻՎ 1-ի մշակութային նավարկության հերթական խարիսխը գցվեց հայ ծովանկարչի <<Արարում>> ցուցահանդեսում, ուր աշակերտները սուզվեցին Այվազովսկու անհատակ խորքը, նկարների միջոցով թափանցեցին նրա ներաշխարհը, ծանոթացան նրա բնությանն ու գույներին։ Ապա մեր նավակը լողաց դեպի Փարաջանովի՝ սահմաններ չճանաչող մտքի բավիղները, որը լի էր առեղծվածներով, հետաքրքիր պատմություններով և հագեցած մարդկային մտածողության չչափվող մեծությամբ։ Մեզ հետ վերցնելով մի ափ Այվազովսկու ծովերից և մի նռան հատիկ Փարաջանովի հատակից՝ հարստացած հետ վերադարձանք։
Posted in Չդասակարգված | Մեկնաբանությունները կասեցված են Կրթություն, սպորտ, մշակույթ-ում
Նոյեմբերը՝ մաթեմատիկայի շնչով
<<Նոյեմբերը՝ մաթեմատիկայի շնչով>> ծրագրի շրջանակներում այսօր ԹԻՎ 1-ում տեղի ունեցավ բնագիտամաթեմատիկական առարկաների մրցույթ 8-րդ դասարաների միջև։ Մաթեմատիկա, ֆիզիկա, կենսբանություն, քիմիա, ինֆորմատիկա, աշխարհագրություն․ սրանք այն առարկաներն էին, որոնցով նավարկեցին <<Իմպուլսն>> ու <<էվրիկան>>՝ հանդիսականերին տանելով գիտության լաբիրինթներով ու խութերով։ Հարցեր, որ ընդգրկված էին դպրոցական ծրագրից, հարցեր, որ պարզապես տրամաբանություն ու մտքի ճկունություն էին պահանջում։ Չնայած միջոցառումը մրցութային էր, և հաղթեց <<Էվրիկա>> թիմը, բայց կազմակերպիչների նպատակն աշակերտների տրամաբանությունը, վերլուծկան մտածողությունը զարգացնելն էր, ինչպես նաև հետաքրքրություն սերմանելը բնական գիտություների նկատմաբ։ Շարունակվում է միջոցառումների շարքը <<Նոյեմբերը՝ մաթմատիկայի շնչով>> ծրագրի շրջանակներում։
Posted in Չդասակարգված | Մեկնաբանությունները կասեցված են Նոյեմբերը՝ մաթեմատիկայի շնչով-ում
Վիքի աշխարհ
Գյումրու թիվ 1 ավագ դպրոցի իններորդ դասարանի աշակերտների մի խումբ ծանոթանալով Վիքիպեդիայի և Վիքիմեդիայի մյուս նախագծերի գաղափարախոսությանը, Վիքիպեդիայում նյութեր տեղադրելու կանոններին՝ ստանձնել է հայերեն Վիքիպեդիայի շարունակական հարստացման և կատարելագործման պատասխանատվությունը։
Posted in Չդասակարգված | Մեկնաբանությունները կասեցված են Վիքի աշխարհ-ում
ՁԵՌՆԱՐԿԱՏԻՐԱԿԱՆ ԿՐԹՈՒԹՅՈՒՆ ՇԻՐԱԿԻ ՄԱՐԶ
Նոյեմբերի 18-ին Գյումրու թիվ 1 ավագ դպրոցի 10-րդ դասարանի աշակերտները Ձեռնարկատիրական կրթություն առարկայի հերթական դասը անցկացրին «Արարատ» բանկում։ Որտեղ ծանոթացան բանկային համակարգին, ավանդների ընդունմանը և պահպանման գործընթացին, վարկերի տրամադրմանը, տոկոսադրույքին, դրա հետ կապված ռիսկին, ինչպես նաև բանկային այլ ծառայությունների հետ։ Վերջում աշակերտները հարց ու պատասխանի միջոցով ստացան իրենց հետաքրքրող հարցերի պատասխանները։ Տպավորություններով հարստացած հեռացանք «Արարատ» բանկից։
Posted in Չդասակարգված | Մեկնաբանությունները կասեցված են ՁԵՌՆԱՐԿԱՏԻՐԱԿԱՆ ԿՐԹՈՒԹՅՈՒՆ ՇԻՐԱԿԻ ՄԱՐԶ-ում
Posted by: gyumri1 | Posted on: Նոյեմբերի 19, 2017
Մասնագիտական փնտրտուքներ
Մասնագիտական կողմնորոշման փնտրտուքներն այս անգամ ԹԻՎ 1-ի աշակերտներին ուղեկցեցին նկարչության գունագեղ աշխարհ՝ հանդիպելու նկարչուհի, ժամանակի լավագույն մտավորական, Արվեստի վաստակավոր գործիչ Սուսաննա Մկրտչյանի հետ։
Աշակերտները հիացմունքով և հետաքրքրությամբ դիտեցին գեղանկարչուհու SYSO-ի աշխատանքները: Ծանոթացան արհեստանոցին և այն միջավայրին, որտեղ նա ստեղծագործում է` ծնունդ տալով նկարներին, քանդակներին։ Լսեցին Ս․ Մկրտչյանի գեղեցիկ խոսքը, կիսեցին նրա ոգևորությունը։ Գեղանկարչուհու ցուցահանդեսում ցուցադրված էին ռելիեֆային աշխատանքները, որոնցում պատկերված էր Գյումրու կոլորիտը, տարազները և արհեստները: Գեղանկարչուհին համբերատար պատասխանեց աշակերտների հարցերին, բացատրեց իր աշխատանքներում հաճախ հանդիպող սիմվոլների գաղտնիքները` բանալիներ, ձկներ և այլն: Երեխաները շրջեցին գեղագիտական կենտրոնի դասասենյակներով։
Նկարչուհու հետ հանդիպումը հաճելի էր բոլորին,իսկ նրանցից ոմանք իրենց հոգում ջերմցրին նկարիչ դառնալու ցանկությունը։
Posted in Չդասակարգված | Մեկնաբանությունները կասեցված են Մասնագիտական փնտրտուքներ-ում
2013թ.-ին Հայաստանը Եվրամիության Արևելյան գործընկերության շրջանակներում հնարավորություն ստացավ միանալու Եվրոպական դպրոցների համագործակցության Իթվինինգ համայնքին։ Այս ծրագիրը Եվրամիության երկրներում սկսվել է 2005թ.-ին, որպես Կոմենիուս ծրագրի բաղադրիչ, իսկ ներկայումս Էրասմուս+ ծրագրի մաս է։ ԳՅՈՒՄՐՈՒ ԹԻՎ 1 ԱՎԱԳ ԴՊՐՈՑԸ ծրագրին միացել է 2015 թվականին և ակնառու հաջողություններ գրանցել: Դպրոցի ուսուցիչներն ու աշակերտները ակտիվորեն մասնակցում են հանրակրթական ամենատարբեր առարկաներ ներառող բազմակողմանի պրոյեկտների: Ծրագրի շրջանակներում մեր աշակերտները ծանոթանում են նոր մեդիա տեխնոլոգիաներին և գործիքներին, դրանք կիրառում ամենօրյա ուսումնական գործընթացում, նոր տեխնոլոգիաների և մեթոդների հանդեպ դառնում ավելի ընկալունակ ու պատրաստակամ։ Նշենք, որ բավականին մեծ հաջողություններ ենք գրանցել այն պրոյեկտների շրջանում, որոնք իրականացվել են ֆրանսերենով: 2015թ. ֆրանսերենով մեր պրոյեկտն արժանացել է Որակի ազգային հավաստագրի, որը 2016 թ.-ի ամփոփիչ համաժողովի Ազգային մրցանակաբաշխության արարողության ընթացքում արժանացել է նաև խրախուսական մրցանակի: 2017թ.-ի պրոյեկտները նույնպես արժանացել են Որակի ազգային և եվրոպական հավաստագրերի:
Մեր ֆրանսերենի ուսուցչուհին`Արմինե Գրիգորյանը, մասնակցեց նաև 2017 թվականի հոկտեմբերին Մալթայում կայացած տարեկան միջազգային կոնֆերանսին, որը հրաշալի հնարավորություն էր մասնագիտական հմտությունների զարգացման, փորձի փոխանակման, եվրոպական դպրոցների ևուսուցիչների համագործակցության ու գործընկերային հարաբերությունների հաստատման համար:
Հայ-չինական բարեկամական հարաբերությունների ամրապնդման գործում վաղուց կենսունակ օղակ է Դպրոց-կենտրոնների միության և Կոնֆուցիոսի համալսարանի համագործակցությունը։ Երկու երկրների կրթական ոլորտների ձեռքբերումները, առկա խնդիրները, բարփոխման միտումները, ինչքան էլ տարբեր, բայց միմյանց լրացնելու և միմյանցից վերցնելու շատ բան ունեն։Հայ մանկավարժների պատվիրակության՝ տարիներ առաջ Չինաստան կատարած այցից հետո Հայաստանի մի քանի դպրոցներում հիմնվեցին չինական կենտրոններ, որոնք նպաստում են չինարենի ուսուցմանը,հնագույն 2 երկրների մշակույթների տարածմանը։ԴԿՄ նախագահ, ԱԺ պատգամավոր Ռուզաննա Մուրադյանի ջանքերով տարեցտարի հարստանում ,նոր երանգներ է ձեռք բերում այս համագործակցությունը։Դպրոցների տնօրենների պատվիրակության՝ օրերս կայացած այցելության նպատակը ՉԺՀ միայն ճանաչողական չէր։ Հայկական կողմը ներկայացել էր նոր ծրագրերով ու առաջարկներով։Դալյանի համալսարանում և դպրոցում կայացած հանդիպումների ընթացքում ոչ միայն ներկայացվեցին ԴԿՄ գործունեությունը, առաջիկա ռազմավարությունը,այև սեղանին դրվեց համագործակցության նոր փաթեթ, որը հանգամանորեն կքննարկվի հետագա հանդիպումների ընթացքում։Մասնավորաբար Դալյանի օտար լեզուների համալսարանի միջազգային փոխանակման և համագործակցության բաժնի պետ Լի Ֆանի և համալսարանի Ռուսաց լեզվի ինստիտուտի տնօրեն Ժեն Սյուեմեյի հետ զրույցի ընթացքում կարևորվեց աշակերտների և մանկավարժների փոխանակման ծրագիրը, որի մանրամասները կճշտվեն օրերս։Համագործակցության հուշագիր ստորագրվեց նաև ԵՊՀ և Դալյանի համալսաուանի միջև։ Արդյունավետ և անչափ հագեցած այցը, հանդիպումները խոստանում են նույնքան հետաքրքիր շարունակություն։ Պատվիրակության կազմում էր նաև ԳՅՈՒՄՐՈՒ ԹԻՎ 1 ԱՎԱԳ ԴՊՐՈՑԻ տնօրեն ՆԱԻՐԱ ԹԱԴևՈՍՅԱՆԸ։
Posted in Չդասակարգված | Մեկնաբանությունները կասեցված են Հայ-չինական բարեկամական հարաբերություններ-ում
© 2017: Գյումրու թիվ 1 ավագ դպրոց | Socialia Theme by: D5 Creation | Powered by: WordPress